kardosdrur/scandi-wiki huggingface dataset:
Juist

Juist er en lav sandø i den sydlige del af Nordsøen i Landkreis Aurich i den tyske delstat Niedersachsen. Juist er en af de Østfrisiske øer og regnes som en del af det historiske landskab Østfrisland.

Øen har et areal på 17 km² og 1.400 indbyggere. Øen er kendt for sine badestrande. Juist er en selvstændig kommune bestående af to byer, Ostdorf og Loog.

Historie 
Juist blev dannet i forbindelse med en kraftig stormflod, Allehelgensfloden 1170, da den skiltes fra blandt andet Borkum.

Øen har været beboet siden omkring år 1400. I 1500-tallet fandtes et ret omfattende landbrug på øen, men blandt andet Allehelgensfloden 1570 førte til vanskeligheder for landbruget. En ny stormflod 1651 (Petriflut) førte til at øens kirke nole år senere styrtede sammen. Nye stormfloder, blandt andet julestormfloden 1717 medførte at mange mennesker druknede og huse blev ødelagt. År 1779 opbyggedes en ny by på øen og øens femte kirke blev bygget.

Erhvervsliv 
Erhvervslivet på Juist domineres af turismen, med omkring 92.000 overnatninger om året. Juist. Juist er bilfri og nås med færge fra byen Norden.

Eksterne kilder/henvisninger 

 Kommunens webbplats (på tyska)

Øer i Tyskland
Niedersachsens geografi
Orkhon (provins)

Orkhon-Aimag (, ) er en af Mongoliets 21 provinser, placeret i den nordlige del af Mongoliet. Provinsens hovedstad hedder Erdenet. Provinsen er navngivet efter Orkhon floden.

Referencer

Eksterne henvisninger 

Provinser i Mongoliet
Uvs

Uvs (, ) er en af Mongoliets 21 provinser. Provinsen ligger i det nordvestlige Mongoliet, har i alt 90.037 indbyggere (2000) og et areal på 69.600 km². Provinsens hovedstad hedder Ulaangom.
Mongoliets største sø, Uvs Nuur, ligger i Uvs og har givet navn til provinsen.

Administrativ inddeling 
Provinsen er inddelt i 19 distrikter (sum): Baruunturuun, Böhmörön, Davst, Hovd, Hyargas, Malchin, Naranbulag, Ölgiy, Ömnögovi, Öndörhangay, Sagil, Tarialan, Tes, Tsagaanhangay, Türgen, Ulaangom, Züüngovi, Züünhangay og Zavhan.

Referencer

Eksterne henvisninger 

Provinser i Mongoliet
Selenge (provins)

Selenge (provins) (, ) er en af Mongoliets 21 provinser. Selenge har i alt 99.950 indbyggere (2000) og et areal på 41.200 km². Provinsens navn er afledt af navnet på floden Selenge. Hovedstaden i provinsen hedder Sükhbaatar.

Referencer 

Provinser i Mongoliet
Tom Sneva

Thomas "Tom" E. Sneva (født 1. juni 1948) er en amerikansk tidligere racerkører, hvis bedste resultat er sejren i Indianapolis 500-løbet i 1983. Han var også kendt for sine gode kvalifikationsevner, hvilket indbragte ham pole position i samme løb tre gange, 1977, 1978 og 1984. Han var også hurtigst i kvalifikationen i 1981, men reglerne det år gjorde, at han ikke startede forrest.

Ud over disse successer kunne Sneva også hæve trofæet som vinder af USAC's nationale mesterskab i 1977 og 1978.

Hans yngre brødre, Jerry Sneva (født 1949) og Jan Sneva (født 1953), har også været racerkørere.

Eksterne henvisninger 

 

Motorsportsfolk fra USA
Personer fra Washington
Igorkvadet

Igorkvadet eller Kvadet om Igors felttog (russisk: Слово о полку Игореве, Slovo o polku Igoreve) er et epos med ukendt forfatter. Kvadet er skrevet på gammel østslavisk og handler om Igor Svjatoslavitjs (død 1202) fejlslagne felttog imod kumanerne i området ved floden Don. Det har været diskuteret om kvadet er autentisk, men der er generel enighed blandt forskere om, at det er ægte og stammer fra middelalderen (sent i det 12. århundrede).

Kvadet inspererede den russiske komponist Aleksandr Borodin til at komponere operaen Fyrst Igor.
 

Ruslands historie
Middelalder
Epos
Jerry Sneva

Jerry Sneva (født 23. maj 1949, død 27. januar 2018) var en amerikansk racerkører, som kørte en række løb i blandt andet Indy Car-serien i slutningen af 1970'erne og først i 1980'erne. Han opnåede fem topti-placeringer og blev udnævnt til årets nye kører i Indianapolis 500 i 1977.

Han var lillebror til Indianapolis 500-vinderen 1983, Tom Sneva, og storebror til racerkøreren Jan Sneva.

Eksterne henvisninger 
 

Motorsportsfolk fra USA
Personer fra Washington
Mutsumi Tamura

er en japansk tegnefilmsdubber. Hun blev født i Aomori og voksede op i Tokyo, Japan. Hun arbejder for I'm Enterprise.

Roller 
Fed tekst angiver at der var tale om en hovedrolle.

Anime 
2007
 ef ~a tale of memories~ - Kyosuke (som ung)
2008
 Battle Spirits: Shōnen Toppa Bashin - Toppa Bashin
 Blassreiter - Zaza
 Nijū Mensō no Musume - Ken (som ung)
 Skip Beat! - Ren/Corn (som ung)
 Tales of the Abyss - Luke & Asch (som unge)
2009
 11eyes - Takahisa Tajima (som ung)
 Anyamaru Tantei Kiruminzuu - Ken Inomata (som ung)
 Asu no Yoichi! - Masashi
 Taishō Baseball Girls - Tarō
2010
 Asobi ni Iku yo! - Kio Kakazu
 Otome Yōkai Zakuro - Kiri og Omodaka (som ung)
 Mitsudomoe - Koganei
 Seitokai Yakuindomo - Sayaka Dejima
 Soredemo Machi wa Mawatteiru - Takeru Arashiyama
2011
 Ano Hi Mita Hana no Namae o Bokutachi wa Mada Shiranai - Jinta Yadomi (som ung)
 Kyōkai Senjō no Horizon - Toussaint Neshinbara
 Mitsudomoe Zōryōchū! - Koganei
 Naruto Shippuden - Kakashi Hatake (som ung)
 Sekai-ichi Hatsukoi - Satō
 Shakugan no Shana III Final - Pirsoyn
 Shinryaku!? Ika Musume - Satoshi (ep. 3)
 Tiger & Bunny - Kotetsu T. Kaburagi (ung)
 Wandering Son - Oka Takanori
2012
 Kill Me Baby - Sonya (ung)
 Jormungand - Jonah
 Psycho-Pass - Melancholia (ep. 5)
2013
 Aikatsu! - Sakon Kitaoji
 Karneval - Yanari
 Devil Survivor 2: The Animation - Daichi Shijima (ung)
 Naruto Shippuden - Kakashi Hatake (ung)
2014
 Buddy Complex - Lasha Hakkarainen

Film 
 Naruto Shippuden: The Lost Tower - Kakashi Hatake (som ung)

Kilde

Eksterne henvisninger 
 
   

Tegnefilmsdubbere fra Japan
Personer fra Tokyo
Jan Sneva

Jan J. Sneva (født 17. august 1953) er en amerikansk tidligere racerkører, der især gjorde sig gældende i løb for små biler, men som også havde enkelte optrædender i store racerbiler.

Han er den yngste af tre brødre, der alle har kørt racerbil; den ældste, Tom Sneva, vandt Indianapolis 500 i 1983. Hertil forsøgte Jan Sneva to gange at kvalificere sig, men uden held. Den mellemste bror, Jerry Sneva, har også kørt Indianapolis 500.

Motorsportsfolk fra USA
Personer fra Washington
Gert Fredriksson

Gert Fridolf Fredriksson (født 21. november 1919, død 5. juli 2006) var en svensk kanoroer, der var aktiv på eliteplan i perioden 1942-1964. Han deltog i fire olympiske lege og vandt otte medaljer, heraf seks af guld.

Fredriksson regnes som den mest succesrige kanoroer i sportens historie med medaljer ved svenske, nordiske, europæiske og verdensmesterskaber i perioden 1942-1960. Det blev blandt andet til syv VM-guld og hele 71 medaljer ved svenske mesterskaber. Han er desuden den mest OL-vindende svenske idrætsudøver i historien med sine seks guldmedaljer. Han vandt medalje i alle de discipliner, han deltog i ved OL, bortset fra 1960, hvor han stillede op i 4×500 m-stafetten, for hvem semifinalen blev endestationen. Han var på det tidspunkt blevet 40 år.

Referencer

Eksterne henvisninger 

 

Kanoroere
Olympiske mestre fra Sverige
Olympiske sølvmedaljevindere fra Sverige
Olympiske bronzemedaljevindere fra Sverige
Deltagere for Sverige ved sommer-OL 1948
Deltagere for Sverige ved sommer-OL 1952
Deltagere for Sverige ved sommer-OL 1956
Deltagere for Sverige ved sommer-OL 1960
Fredensgade (Hinnerup)

Fredensgade er en villavej på 450 m i centrum af Hinnerup. Fredensgade er særlig kendt for sin julebelysning, der hvert år i december er at finde i gaden. Hvert år besøger op imod 70.000 gæster gaden.

Referencer 

Gader i Hinnerup
Sneddons syndrom

Sneddons syndrom er en form for arteriopati karakteriseret ved flere symptomer, herunder:

 Cerebrovaskulær sygdom
 Livedo reticularis eller livedo racemosa
 Forhøjet blodtryk

Symptomer 
Sneddons syndrom viser sig ved forhøjet blodtryk, et udslæt på huden (livedo reticularis) og cerebrovaskulær sygdom. Livedo reticularis fremstår som et blå-lilla, netlignende udslæt på huden. Sneddons syndrom kan dog også fremstå med livedo racemosa, der er større områder af blå-lilla misfarvning af huden, uden samme struktur. Begge findes generelt først i ekstremiteterne, begge forværres i kulde og begge kan opstå uden at være knyttet til Sneddons syndrom eller andre systemiske sygdomme.

De neurologiske symptomer inkluderer hovedpine, labil hypertension, forbigående hukommelsestab, føleforstyrrelser eller ukontrollabel rysten, forbigående iskæmiske symptomer eller slagtilfælde. Hudsymptomerne kan optræde år forud for de neurologiske symptomer.

Referencer 

Hudsygdomme
Chiaki Omigawa

, født 11. november 1989 i Kanagawa) er en japansk skuespiller og tegnefilmsdubber. Hun startede sin karriere efter hendes rolle i Soul Eater.

Roller
Fed tekst angiver at der var tale om en hovedrolle.

Anime
 Arakawa Under the Bridge - P-ko
 Arakawa Under the Bridge x Bridge - P-ko
 Bodacious Space Pirates - Mami Endou
 Double-J - Maria Sassa
 Eureka Seven: AO - Elena Peoples
 Hanasaku Iroha - Minko Tsurugi
 Hidamari Sketch - Nazuna
 Last Exile: Fam, the Silver Wing - Magnolia
 Mahou Sensei Negima! Anime Final - Sakurako Shiina
 Maria Holic Alive - Komachi Yamaki
 Natsu no Arashi!-serien - Jun Kamigamo
 Soredemo Machi wa Mawatteiru - Hotori Arashiyama
 Soul Eater - Maka Albarn (debut)
 Seitokai Yakuindomo - Mutsumi Mitsuba
 Towa no Quon - Miu
 The Disappearance of Nagato Yuki-chan - Mori Sonou

Computerspil
 Zero Escape: Virtue's Last Reward - Phi

Eksterne henvisninger 
 Officiel hjemmeside 
   
  

Tegnefilmsdubbere fra Japan
Skuespillere fra Japan
Tv-skuespillere
Joseph Serchuk

Joseph Serchuk (født 1919, død 6. november 1993) var den øverstbefalende for den jødiske partisanenhed i Lublin-området i Polen under Holocaust. Efter krigen vidnede han ved retsforfølgelsen af nazisterne, og modtog særlig anerkendelse fra staten Israel.

Efter hans forældre og andre familiemedlemmer blev dræbt i ghettoen i 1941, blev Serchuk og hans bror David taget til kz-lejren Sobibor. Efter en dag i lejren, flygtede han med sin bror til den nærmeste skov, og sammen med andre udgjorde han kernen i modstandsenheden. Under krigen blev gruppen ledet af jøder, der var flygtet fra ghettoerne, og fra Sobibor. Gruppen omfattede blandt andre også forfatteren Dov Freiberg.

Efter krigen deltog Serchuk i opsporingen af flygtede nazistiske krigsforbrydere i Europa, og var vidne i Nürnbergprocessen. Derefter vendte han tilbage til Polen og søgte om at emigrere til Israel, hvilket dog blev afvist.

I 1950 fik Serchuk dog endelig et pas og rejste til Israel. Straks ved ankomsten i Israel blev han hvervet som soldat i den israelske hær. Efter at have aftjent  giftede han sig, bosatte sig i Yad Eliyahu i Tel Aviv og ernærede sig som iværksætter.

I årenes løb rejste Serchuk til Europa flere gange for at vidne i retssager mod nazistiske krigsforbrydere. I en af disse, sagen mod Oberscharführer Hugo Raschendorfer, var han det eneste vidne. Efter Raschendorfer blev idømt livsvarigt fængsel blev Serchuk tildelt en særlig pris af det israelske politis afdeling for undersøgelse af nazistiske forbrydelser.

I 1967 tildelte Levi Eshkol ham et hædersbevis, og året efter endnu en.

Joseph Serchuk døde i 1993 i Tel Aviv i en alder af 74. Han var gift og efterlod sig ni børn og mere end hundrede børnebørn og oldebørn.

Se også 
 Dov Freiberg, To Survive Sobibor, New York, 2007.
 Dov Freiberg, A Journey To The Past With Dekel Shibolim, Ramla, 1993.
 Dov Freiberg, A Man as Any Other, Ramla, 1996.
 Mark Paul: Polish-Jewish Relations in Wartime Northeastern Poland and the Aftermath  PEFINA Press, Toronto 2008

Eksterne links 
 Joseph Serchuk Organisationen af Partisaner Underground Fighters og Ghetto Rebels  (hebraisk)

Jøder fra Polen
Jöns Svanberg

Jöns Svanberg (født 6. juli 1771 i Nederkalix, død 15. januar 1851 i Uppsala) var en svensk matematiker og astronom, far til Lars Fredrik Svanberg.

Svanberg blev 1794 docent i matematik i Uppsala, 1796 vicesekretær og 1809 sekretær ved Vetenskapsakademien i Stockholm, som han var medlem af fra 1798. 1803 blev Svanberg akademiets astronom og var 1811—41 professor i matematik i Uppsala. Da Maupertuis' gradmåling ikke kunde bringes i overensstemmelse med den af Newton teoretisk udledede værdi for jordens fladtrykning, fik Svanberg det hverv at gentage disse målinger. Efter en del forberedende undersøgelser, som påbegyndtes allerede 1799, udførte han 1801—03 trianguleringen i Lapland og viste, at Maupertuis' målinger var upålidelige. Svanbergs resultater, som er meddelte i arbejdet: Exposition des opérations, faites en Lapponie en 1801—03 pour la détermination d'un arc du méridien (Stockholm 1805), stemmer med teorien. Af hans øvrige arbejder skal nævnes: Berättelse öfver försök till bestämmande af sekundpendelns längd och vattnets tyngd (Stockholm 1825], In temperaturam atmosphæræ observationes (Uppsala 1827), et forsøg paa at bestemme verdensrummets temperatur, Disquisitiones analyticæ in theoriam refractionum astronomicarum (sammesteds 1827, 1839), Nouvelles considérations sur la résolution des équations algébriques (sammesteds 1832). Svanberg redigerede Uppsala Läns Hushålls-Sällskaps Handlingar 1815—19.

Kilder 

 

Matematikere fra Sverige
Astronomer fra Sverige
Medlemmer af Kungliga Vetenskapsakademien
Ansatte ved Uppsala Universitet
Faglitterære forfattere fra Sverige
Svensksprogede forfattere fra Sverige
Latinske forfattere
Fransksprogede forfattere
Svenskere i 1700-tallet
Svenskere i 1800-tallet
Salmonsens
Lars Fredrik Svanberg

Lars Fredrik Svanberg (født 13. maj 1805 i Stockholm, død 16. juli 1878 i Uppsala) var en svensk kemiker, søn af Jöns Svanberg.

1833—40 var Svanberg løjtnant ved det mekaniske korps ved den svenske flåde, fra 1839 lærer i kemi og fysik ved Krigsakademiet på Karlberg, 1839 blev han medlem af Vetenskapsakademien og 1850 dettes kemiker (fra 1852 med titel af professor). 1853-74 var han professor i kemi ved universitetet i Uppsala. Svanberg har blandt andet bestemt kvælstoffets og jernets atomvægt, udført arbejder over amerikanske platinmalme og over molybdæn, undersøgt forskellige mineraler
og arbejdet med furfurin og andre organiske stoffer.

Kilder 
 
 

Kemikere fra Sverige
Mineraloger fra Sverige
Ansatte ved Uppsala Universitet
Medlemmer af Kungliga Vetenskapsakademien
Svenskere i 1800-tallet
Personer fra Stockholm
Salmonsens
Olof Celsius den yngre

Olof Celsius den yngre (født 15. december 1716, død 15. februar 1794) var en svensk præst og historieskriver, søn af Olof Celsius den ældre.

Celsius blev 1740 filosofisk magister og 1747 professor i historie ved Uppsala Universitet. Celsius lod sig præstevie, udnævntes 1752 til Dr. theol, og blev 1753 sognepræst i Stockholm, fra 1774 som pastor primarius. Fra 1777 til sin død var han biskop i Lund. Celsius udgav forskellige skønlitterære værker samt periodiske skrifter. Mest syslede han dog med historie, og han var en af 18. århundredes mest læste svenske historieskrivere. Højest satte man hans Konung Gustaf I's historia (1746-53) og Konung Erik XIV's historia (1774), begge oversatte til tysk (bogen om Erik XIV også til fransk). På stænderrigsdagens opfordring udgav han 1767 begyndelsen til Svea rikes kyrkohistoria, som dog ikke går længere end til Ansgars død 865. Celsius nød også stor anseelse som taler - flere af hans mindetaler er trykte - og spillede blandt andet derved en betydelig politisk rolle. På rigsdagen 1760-62 var han et af det yngre huepartis ledere. Hans selvstændighedstrang fjernede ham efterhånden fra partiet, men han havde vedvarende på de følgende rigsdage stor politisk indflydelse.

Kilder 

 

Præstestandens rigdagsmedlemmer
Biskopper over Lund Stift
Historikere fra Sverige
Kirkehistorikere
Ansatte ved Uppsala Universitet
Politikere fra Sverige
Faglitterære forfattere fra Sverige
Svensksprogede forfattere fra Sverige
Medlemmer af Svenska Akademien
Medlemmer af Kungliga Vetenskapsakademien
Medlemmer af Kungliga Vitterhets Historie och Antikvitets Akademien
Svenskere i 1700-tallet
Salmonsens
Olof Celsius den ældre

Olof Celsius den ældre (19. juni 1670 i Uppsala - 24. juli 1756 sammesteds) var en svensk polyhistor, far til Olof Celsius den yngre, farbror til Anders Celsius.

Celsius var fra 1699 lærer ved Uppsala Universitet, først i filosofi, siden i græsk og østerlandske sprog. Samtidig var han landsbysognepræst og blev 1719 Dr. theol., 1727 professor i teologi og 1736 domprovst i Uppsala. På en udenlandsrejse 1696-98 skaffede han sig stor indsigt i østerlandske sprog - den kæreste af hans mange sysler. Celsius var velbevandret på vidt forskellige områder: arkæologi og botanik, svenskt ordbogsarbejde med mere. 1745-47 udgav han en omfattende afhandling om planterne i Biblen: Hierobotanicon sive de plantis sacræ scripturæ, som skaffede ham stort ry. Hans ikke mindste fortjeneste var den store hjælp, han ydede Linné.

Kilder 

 

Orientalister fra Sverige
Filosoffer fra Sverige
Ansatte ved Uppsala Universitet
Botanikere fra Sverige
Teologer fra Sverige
Præster fra Sverige
Faglitterære forfattere fra Sverige
Medlemmer af Kungliga Vetenskapsakademien
Svenskere i 1600-tallet
Svenskere i 1700-tallet
Personer i frihedstiden
Salmonsens
Olof Celsius

Olof Celsius henviser til:

 Olof Celsius den ældre (1670-1756) - svensk botaniker, sprogforsker og præst
 Olof Celsius den yngre (1716-1794) - svensk embedsmand, kirkemand, politiker og historiker
Chris Snelling

Christopher Doyle Snelling (født den 3. december 1981 i North Miami, Florida) er en amerikansk Major League Baseball spiller af australsk afstamning. Selv om han ikke officielt har trukket sig tilbage, har han ikke spillet siden 2009.

Hans MLB-karriere startede i Seattle Mariners, som i 2002 hentede ham som free agent, mens han var amatørspiller i Australien. Hans ellers meget lovende debutsæson blev ødelagt af en korsbåndsskade i det ene knæ efterfulgt af flere større skader, som holdt ham ude i flere sæsoner. 

I slutningen af 2006 blev han handlet til Washington Nationals, men blev allerede i maj 2007 handlet videre til Oakland Athletics, som fritstillede ham efter sæsonen. Han blev samlet op fra waiver-listen af Tampa Bay Rays, som allerede en måned senere sendte ham videre til Philadelphia Phillies. Hos Phillies blev han sendt til minor leagues i starten af 2008-sæsonen, men blev dog kaldt op og nåede at spille fire kampe for holdet, der samme år vandt World Series.

I 2009 tegnede han kontrakt med MLB-holdet San Diego Chargers, som få måneder efter handlede ham til Pittsburgh Pirates. Pirates fritstillede ham dog efter at have have aktiveret en anden spiller. Resten af sæsonen spillede Snelling i den mexicanske liga.

Baseballspillere fra USA
Personer fra Florida
Diane B. Snelling

Diane Berkley Snelling (født den 18. marts 1952) er en republikansk delstatspolitiker, som sad i Vermonts senat som repræsentant for Chittenden County.

Diane Berkley Snelling blev første gang medlem af delstatssenatet, da hun i januar 2002 blev udpeget af guvernør Howard Dean til at sidde resten af sin mor, Barbara Snellings valgperiode, da denne valgte at trække sig tilbage. Diane B. Snelling vandt valget i 2002 og blevv siden genvalgt i 2004, 2006, 2008, 2010, 2012 og 2014.

Politikere fra USA
Tak til de gamle

Tak til de gamle er Von Düs debutalbum. Sangen "Wienerfritzl" omhandler Fritzl-sagen, hvor den østrigske Josef Fritzl holdt sin datter indespærret i adskillige år.

Spor 

Noter

 (*) angiver co-producer.

Debutalbum fra 2010
Debutalbum fra Danmark
Von Dü
Frans

Frans er et fornavn, den hollandske version af Francis på engelsk, François på fransk eller Franz på tysk. Frans kan også være et kort navn for Frances - og mindre anvendt Francine:

Folk
 Frans af Assisi
 Pave Frans
 Karla Frans Løkke
 Frans 1. af Frankrig
 Frans 2. (Tysk-romerske rige)
 Frans Nielsen
 Frans Hals
 Frans Bak
 Frans Aarssens (1572–1641) - hollandsk diplomat og statsmand
 Frans Ackerman (1330–1387) - Flamsk statsmand
 Frans Adelaar (født 1960) -  hollandsk fodboldspiller og manager

Se også
 Fran (fornavn)

Drengenavne
Pigenavne
Frances

Frances er et pigenavn, den feminine version af Francis. Navnet er ikke særlig almindeligt i Danmark, idet kun 54 danske piger/kvinder bar navnet i 2013.

Personer med navnet 
 Frances Marion, amerikansk forfatter.
 Frances McDormand, amerikansk skuespiller.
 Frances Farmer, amerikansk skuespiller.
 Frances Perkins, amerikansk politiker.

Navnet anvendt i fiktion 
 Frances, en dramatiseret udgave af Frances Farmers liv.

Referencer 

Pigenavne
Frances (flertydig)

Frances er et fornavn, den feminine version af Francis.

Det kan også betyde:

Steder 
 Frances, Kentucky
 Frances, Washington
 Frances, South Australia - en by

Skibe 
 Frances (1839) - en kutter ødelagt ved South Neptune Island den 29. august 1840

Andre anvendelser 
 Frances (hest) - en New Zealand hest
 Frances (film) - en 1982 film med Jessica Lange i hovedrollen som skuespilleren Frances Farmer
 Hurricane Frances (flertydig) - flere cykloner
 Frances - de Allieredes kodenavn for den japanske Yokosuka P1Y bomber fra 2. verdenskrig

Se også 
 Francesca - anden form for navnet "Frances"
 Francesco - Francis, Franciscus, Frank - mandeformer af navnet "Frances"
Talia Castellano

Talia Joy Castellano (18. august 1999 - 16. juli 2013) var en amerikansk internetberømthed kendt for sin YouTube-kanal "TaliaJoy18" der viste hendes unikke make-up videoer. Hendes kanal var mest dedikeret til make-up, mode og videoblogindlæg om cancer, hvor hun fortalte om neuroblastom, den sygdom, hun selv kæmpede med i seks år. Da Castellano døde, havde hendes kanal mere end 750.000 følgere og 45 millioner videovisninger. Siden da har hendes YouTube-kanal fået mere end 1.000.000 følgere. Selv efter hendes død, havde hendes Instagram, @taliajoy18, over 2.000.000 følgere.

Tidlige liv 
Talia blev født d. 18. August, 1999 i Orlando, Florida. Hun voksede op i det centrale Florida med sin mor Desiree Castellano, og sin far Marc Winthrop. Hun havde tre søskende: Kaitlyn og Jackson Winthrop og Mattia Castellano.

Diagnose 
Da hun var 7 år gammel, begyndte hun at have feber og smerter. Efter en skanning fik hun diagnosen neuroblastom, en kendt cancerform hos børn. Hun fik forskellige typer terapi og behandlinger, og blev på et tidspunkt erklæret rask, men hun fik flere tilbagefald. Hun kæmpede med cancer helt til sin død d. 16. juli 2013.

Personer fra USA
Bagsværd Roklub

Bagsværd Roklub er en roklub ved Bagsværd sø.

Roklubben blev stiftet i 1943 af en gruppe københavnske roere, der ønskede at fokusere på outrigger-roning. De første mange år havde klubben et brugt træhus, som klubhus. I 1974 kunne man dog indvie det nuværende klubhus, med de faciliteter, der er nødvendige for roning. 

Som en integreret del af klubben har Kraftcenter Bagsværd fokus på talentudvikling af roere mellem 12 og 15 år. Kraftcentret er for roere fra klubber på hele Sjælland.

Eksterne henvisninger 
Klubbens hjemmeside

Roklub
Roklubber i Danmark
Den gyldne bulle af 1222

Den gyldne bulle af 1222 er Andreas 2. af Ungarns frihedsbrev til Ungarn, som han blev påtvunget af adelen i landet. Bullen er en af de først kendte håndfæstninger. Bullen gav bl.a. adelen lov til ikke at adlyde kongen, når denne gjorde noget ulovligt (jus resistendi). Desuden blev både adelen og kirken fritaget for skatter og kunne ikke tvinges til at gå i krig uden for Ungarns grænser eller at finansiere en sådan krig.

Ungarns historie
Middelalder
Adel
Love Is Gonna Call

Love Is Gonna Call er det syvende studiealbum fra den danske sangerinde Sanne Salomonsen, der udkom i 1990 på Virgin Records. Albummet er den engelske udgave af sangerindens forrige album, Sanne (1990).

Spor

Medvirkende 
Sanne Salomonsen – vokal
Stig Kreutzfeldt – keyboard, trommeprogrammering, percussion, kor, tekniker
Jens Rugsted – bas, guitar, keyboard, kor, trommeprogrammering, mundharmonika
Jacob Jackson Andersen – percussion, keyboard, trommeprogrammering
Aske Jacoby – guitar
Captain Malbert – guitar, mundharmonika
Peter Ljung – keyboard
Hanne Boel – kor
Michael Elo – kor
Søren Sko – kor
Nanna Lüders – kor
Miss Mia – kor
Flemming Ostermann – kor
T. Wuzznip – kor
Greg Walsh – producer, mixer, yderligere instrumenter og programmering
Martin Mosby-Karaoglan – tekniker
Kim Petersen – tekniker
Niels Erik Lund – tekniker

Kilder

Eksterne henvisninger 

Album fra 1990
Sanne Salomonsen-album